PATVIRTINTA

Vilniaus universiteto

Fizikos fakulteto Tarybos

2024 m. gegužės 8 d. nutarimu Nr. TPN-12

**UAB „TELE 2“ VARDINĖS STIPENDIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. UAB **„TELE 2“** vardinės stipendijos skyrimo nuostatai reglamentuoja UAB **„TELE 2“** stipendijos (toliau – Stipendija) skyrimo tvarką ir pretendentų Stipendijai gauti atrankos kriterijus.
2. Stipendiją steigia UAB **„TELE 2“**. Stipendija mokama iš UAB **„TELE 2“** (direktorius Petras Masiulis) pagal paramos sutartį Universitetui dovanotų lėšų.
3. Stipendijos tikslas – skatinti Vilniaus universiteto Fizikos fakulteto gabius studentus siekti geresnių studijų rezultatų, dalyvauti moksliniuose tyrimuose Telekomunikacijų srityje ir siekti karjeros Telekomunikacijų ir M2M technologijų srityje. Ši stipendija vardinė ir skiriama už tais metais apgintus geriausius bakalauro baigiamuosius darbus Telekomunikacijų ir M2M technologijų srityje.
4. Stipendijos lėšas apskaito Universiteto Finansų ir ekonomikos direkcija.
5. Kiekvienų metų pavasario semestre skiriamos dvi 1000 eurų stipendijos.

**II SKYRIUS**

**STIPENDIJOS SKYRIMO TVARKA**

1. Universiteto Fizikos fakultetas kiekvienų metų balandžio mėnesį skelbia konkursą Stipendijoms gauti. Informacija apie konkursą skelbiama Universiteto Fizikos fakulteto tinklalapyje http://www.ff.vu.lt/ bei bendrame Universiteto tinklalapyje http://www.vu.lt/lt/.
2. Stipendijai skirti sudaroma vertinimo komisija (toliau – Komisija).
3. Komisiją sudaro penki nariai. Jai vadovauja UAB „TELE 2“ generalinio direktoriaus Petro Masiulio pageidavimu paskirtas pirmininkas - Fizikos fakulteto dekanas. Tris narius deleguoja Fizikos fakulteto dekanas, vieną – Fizikos fakulteto Studentų atstovybė.
4. Komisijos sudėtį tvirtina Universiteto Fizikos fakulteto taryba. Komisijos nariams už darbą jos veikloje papildomai nėra atlyginama.
5. Stipendija skiriama pirmos pakopos baigiamųjų kursų studentams.
6. Pretenduoti gauti Stipendiją gali studentai už bakalauro baigiamąjį darbą gavę aukščiausią įvertinimą „puikiai“.
7. Apgynę baigiamąjį darbą ir gavę įvertinimą „puikiai“ pretendentai Stipendijai gauti per tris darbo dienas po paskutinio baigiamųjų darbų gynimo komisijų posėdžio pateikia Komisijai prašymus Stipendijai gauti užpildydami anketą (1 priedas). Gavusi pretendentų paraiškas, Komisija nustato vieną arba du pretendentus Stipendijai gauti. Tam tikslui Komisija gali pasinaudoti ekspertų - Fizikos fakulteto katedrų, kuriose buvo atlikti į Stipendiją pretenduojantys darbai, mokslo darbuotojų - paslaugomis.

**III SKYRIUS**

**STIPENDIJOS ĮTEIKIMO IR IŠMOKĖJIMO TVARKA**

1. Stipendija skiriama Universiteto rektoriaus įsakymu Fizikos fakulteto tarybos teikimu ir pervedama į studento (-ų) banko sąskaitą (-as).
2. Stipendijos gavėjo diplomą parengia Fizikos fakultetas.
3. Stipendijos gavėjo diplomą tvirtina Fizikos fakulteto dekanas.
4. Stipendijos gavėjo diplomą Fizikos fakulteto taryboje Stipendijos gavėjui įteikia fakulteto dekanas arba jo įgaliotas atstovas.
5. Studentas, gavęs Stipendiją, nepraranda galimybės gauti valstybės ar kitokias stipendijas.
6. Stipendijos skyrimas yra nutraukiamas Paramos sutartį nutraukus arba šiai sutarčiai pasibaigus.
7. Fizikos fakultetas nuolat informuoja paramos teikėją apie paskirtas stipendijas.

1 priedas

ANKETA UAB „TELE 2“VARDINEI STIPENDIJAI GAUTI

Vardas, pavardė: ................................................................................................................................

Studijų programa: ................................................................................................................................

Katedra: ................................................................................................................................

Bakalauro darbo pavadinimas: ................................................................................................................................................................................................................................................................................................................................................................................................................................................................................................................................

Bakalauro darbo vadovas: ................................................................................................................................

*Trumpai apibrėžkite savo bakalauro darbo tematiką ir gautų rezultatų svarbą:*

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Studento parašas: ..................................